Orchestra Super Mazembe ilikuwa bendi maarufu nchini Kenya iliyocheza mziki wa Lingala (Soukous). Bendi ilikuwa na mizizi katika Super Vox , bendi iliyoundwa mwaka 1967 nchini Congo (kisha Zaire) na kuongozwa na Mutonkole Longwa Didos. Bendi ilihamia Nairobi mwaka 1974 na kubadilisha jina lake kuwa Orchestra Super Mazembe. Kibao chao kikubwa kilikuwa "Shauri Yako", wimbo ulioimbwa mwanzo na Nguashi Ntimbo & Festival Du Zaire. Vibao vingine maarufu ni pamoja na "Samba", "Bwana Nipe Pesa" na "Kassongo". Kundi hili liliachana mwaka 1985. Super Mazembe inahesabiwa kama moja ya bendi za lingala za wakati wa dhahabu wa Kenya, pamoja na Les Mangelepa, Baba Gaston na Samba Mapangala Kama makundi mengi ya Kongo ya Afrika Mashariki, Super Mazembe daima ilikuwa na mabadiliko ya wanachama. Baadhi ya wanachama wake walikuwa: Mutonkole Longwa Didos (mwimbaji) Lovy Longomba (mwimbaji) - Aliacha bendi mwaka 1981 na alianzisha vikundi "Super Lovy" na baadaye "Bana Likasi". Alikufa mwaka 1996. Lovy ni mwana wa Vicky Longomba na nduguye Awilo Longomba, wote wanamuziki maarufu wa Congo. Wanawe Lovy Christian na Lovi wameunda kikundi Longombas, ambacho ni kikundi maarufu nchini Kenya.